Odporúčanie pre rozhodnutie Rady o podujatí „Európske hlavné mesto kultúry“ na rok 2009 /* KOM/2005/0508 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 18.10.2005 KOM(2005) 508 v konečnom znení Odporúčanie pre ROZHODNUTIE RADY o podujatí „Európske hlavné mesto kultúry“ na rok 2009 (predložený Komisiou) ODÔVODNENIE Rozhodnutie Európskeho parlamentu a Rady č. 1419/1999/ES z 25. mája 1999 o akcii Spoločenstva na podporu podujatia Európske hlavné mesto kultúry pre roky 2005 až 2019[1] ustanovuje postup určovania Európskeho hlavného mesta kultúry od roku 2005. Príloha I k tomuto rozhodnutiu stanovuje zoznam členských štátov, ktoré majú nárok navrhnúť mesto uchádzajúce sa o toto označenie. V zozname nie je zahrnutých desať nových členských štátov, ktoré pristúpili k EÚ 1. mája 2004. Komisia preto predložila návrh na zmenu a doplnenie rozhodnutia 1419/1999/ES s cieľom umožniť novým členským štátom navrhnúť Európske hlavné mesto kultúry od roku 2009. Európsky parlament a Rada prijali tento návrh 13. apríla 2005 (rozhodnutie 649/2005/ES). Podľa článku 2 rozhodnutia 1419/1999/ES zmeneného a doplneného rozhodnutím 649/2005/ES za Európske hlavné mesto kultúry sa od roku 2009 postupne určia dve mestá z dvoch členských štátov (jedno mesto z EÚ 15 a jedno mesto z nových členských štátov), postupne, v súlade s chronologickým poradím ustanoveným v prílohe I k rozhodnutiu. Príslušné členské štáty oznamujú nominácie Európskemu parlamentu, Rade, Komisii a Výboru regiónov najneskôr štyri roky pred predpokladaným začiatkom uvedeného podujatia. Komisia každý rok vytvorí výberovú komisiu, ktorá vydá správu o nomináciách posúdených na základe porovnania cieľov a charakteristík tejto činnosti. Výberová komisia je zložená z vedúcich nezávislých osobností, ktoré sú odborníkmi v oblasti kultúry. Výberová komisia predkladá svoju správu Komisii, Európskemu parlamentu a Rade. Európsky parlament môže postúpiť Komisii stanovisko k nomináciám najneskôr tri mesiace po prijatí správy. Európsky parlament pre rok 2009 nepostúpil žiadne stanovisko[2]. Rada na základe odporúčania Komisie vypracovaného so zreteľom na správu výberovej komisie oficiálne určí uvedené mestá na rok, na ktorý boli nominované. V súlade s článkom 2 a s prílohou I Rakúsko a Litva oznámili nominácie miest Linz a Vilnius v uvedenom poradí. Výberová komisia zasadla 14. apríla 2005, aby posúdila obidve nominácie. V rámci posudzovania boli vypočutí zástupcovia miest Linz a Vilnius. Výberová komisia predložila Komisii svoju správu 29. apríla 2005; na žiadosť výberovej komisie ju Komisia postúpila iným inštitúciám. Na základe celkového hodnotenia a odporúčaní výberovej komisie, vzťahujúcich sa na žiadosti z obidvoch nominovaných miest, výberová komisia – popri požiadavke týkajúcej sa zlepšenia v oblastiach pripomienkovaných v správe – jednomyseľne rozhodla, že odporučí inštitúciám Európskej únie, aby boli Linz a Vilnius hostiteľmi podujatia s názvom Európske hlavné mesto kultúry v roku 2009. Na záver, Komisia v súlade s článkom 2 ods. 3 rozhodnutia 1419/1999/ES zmeneného a doplneného rozhodnutím 649/2005/ES predkladá Rade pripojené odporúčanie pre oficiálne určenie Linzu a Vilniusu, v uvedenom poradí, za miesta podujatia „Európske hlavné mesto kultúry 2009“. Odporúčanie pre ROZHODNUTIE RADY o podujatí „Európske hlavné mesto kultúry“ na rok 2009 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutie č. 1419/1999/ES zmenené a doplnené rozhodnutím Európskeho parlamentu a Rady č. 649/2005/ES o akcii Spoločenstva na podporu podujatia Európske hlavné mesto kultúry na roky 2005 až 2019[3], a najmä na jeho článok 2 ods. 3, so zreteľom na správu výberovej komisie z apríla 2005 predloženej Komisii, Európskemu parlamentu, Rade v súlade s článkom 2 ods. 2 rozhodnutia 1419/1999/ES zmeneného a doplneného rozhodnutím 649/2005/ES, berúc do úvahy, že kritériá stanovené v článku 3 a prílohe II k rozhodnutiu 1419/1999/ES zmeneného a doplneného rozhodnutím č. 649/2005/ES sú v celom rozsahu splnené, so zreteľom na odporúčanie Komisie z 2005, ROZHODLA TAKTO: Článok 1 Linz a Vilnius sa určujú za „Európske hlavné mesto kultúry 2009“ v súlade s článkom 2 ods. 1 rozhodnutia 1419/1999/ES zmeneného a doplneného rozhodnutím 649/2005/ES. Článok 2 Obidve určené mestá prijmú potrebné opatrenia na zabezpečenie účinného vykonávania článkov 1 a 5 rozhodnutia 1419/1999/ES zmeneného a doplneného rozhodnutím 649/2005/ES. V Bruseli Za Radu predseda [1] Ú. v. ES L 166, 1.7.1999, s. 1. [2] Pozri „Správa o návrhu pre rozhodnutie Európskeho parlamentu a Rady, ktorým sa mení a dopĺňa rozhodnutie 1419/1999/ES“, spravodajca Michel Rocard, PE 334.052, Dôvodová správa, s. 10. [3] Ú. v. ES L 166, 1.7.1999, s.1 a Ú. v. EÚ L 117, 4.5.2005, s. 20.